Negroponte Εὔβοια, Évia 2001 Negroponte ła xe un'ìzoła de ła Grecia che se cata inte el Mar Egeo vixin al'Atica. Ła xe anca na prefetura de 4 167 km² e 218 032 abitanti che gà cofà cavedal Calcide. Inte el 1205 ła xe stà conquistà da Bonifaso I del Monferà e inte el 1209 ła xe pasà a ła Republica de Venesia, che ła gà vùa fin a ła conquista turca, avvegnua dopo un łóngo asedio el 12 de lujo 1470. Ła pèrdita de Negroponte da parta de ła Serenìsima, nonostante l'eròega difexa prestà dal presidio del'ìzoła, ła gà cauxà grando sconserto in Itàlia e xe stà mortałà inte ła "" del patrisio vicentin Giovan Maria Angiolello. Inte el 1688 i turchi i gà rexistio a un viołentìsimo asedio dei venesiani, capexai da Francesco Morosini deto el Pełoponesìaco. Dopo secołi de dominasion otomana, l'ìzoła ła xe ritornà infin a ła Grecia inte el 1830.